

Märka ja tunnusta 2019
Hea rahvatantsu ja –muusika rahvas!
Kutsume kõiki rahvatantsu ja rahvamuusika inimesi üles märkama ja tunnustama 2018/2019 hooajal (september 2018 – august 2019) silma paistnud tegijaid ja tegemisi!
Kandidaadid koos põhjendusega palume esitada e-maili aadressil email@example.com hiljemalt 17. novembriks.
NB! Esmakordselt soovime sellel aastal välja anda preemia parimale rahvatantsuvideole.
Tunnustamiskorra punkti 3.4 järgi on ERRS alati valmis tunnustama ka eelpool nimetatud kategooriate väliselt.
ERRSi uus tegevjuht on Mari-Liis Öpik
Mari-Liis Öpik on viimased kaheksa aastat tegelenud rahvatantsurühma Koidupuna elu ja tegevuse korraldamisega. Armastusest rahvatantsu vastu on Mari-Liis kursis nii ERRSi tegemistega kui ka rahvatantsuvaldkonnaga.
Loe pikemat intervjuud Mari-Liisiga siit.
Foto: Meelis Kompus
Tantsuspetsialisti kutse taotlemine
Eesti Rahvatantsu ja Rahvamuusika Selts kuulutab välja
Taotlemine
Dokumendid:
esitada 25. 11. 2019
Eesti Rahvatantsu ja Rahvamuusika Seltsi
Eksam – detsembri alguses 2019
Kutse andja tantsuspetsialisti kutsetes spetsialiseerumisega eesti rahvatantsule
Võrus toimub esmakordselt uute lõõtspillilugude konkurss „Ummamuudu lugu”
MTÜ A. Teppo Lõõtsatalu kuulutab 1. oktoobril, rahvusvahelisel muusikapäeval välja uute lõõtspillilugude konkursi „Ummamuudu lugu”. Konkursile oodatakse omaloomingulisi traditsioonilises lõõtspilli stiilis lõõtsalugusid. Osalussoovi esitamise tähtaeg on 25. oktoober 2019.
Konkursiga soovivad korraldajad anda võimaluse lõõtspillilugude autoritele oma loomingu tutvustamiseks, samas soovitakse tõmmata tähelepanu uuele lõõtspilli repertuaarile ning lõpptulemusena selgitada välja parimad uued lõõtspillilood.
Konkurssi korraldab MTÜ A.Teppo Lõõtsatalu, seda toetavad Võru vald ning MTÜ Võru Folkloorifestival.
Mait Agu stipendiumi said Marta Jamsja ja Maido Saar
1. oktoobril, Mait Agu sünnipäeval anti traditsiooniliselt üle Mait Agu nimeline tantsustipendium. Seekord anti stipendium üle Paljassaares varsti avatavas Naked Islandi töökodade kompleksis. Üleandmisele eelnes installatiivne performance KLIENDIPÄEV. Üritus oli teostatud Balti Filmi, Meedia, Kunstide ja Kommunikatsiooni Instituudi koreograafia- ja kunstitudengite koostöös ning Flo Kasearu ja Oksana Tralla eestvedamisel.
Tänavuse Mait Agu nimelise tantsustipendiumi pälvisid kaks koreograafi - Marta Jamsja ja Maido Saar.
Marta Jamsja on noor tantsulooja, kes lõpetas kevadel Tallinna Ülikooli, Balti Filmi, Meedia, Kunstide ja Kommunikatsiooni Instituudi koreograafia õppekava bakalaureuse Cum Laude ning on hetkel praktikal Lenka Vagnerova kompaniis Prahas. Marta on tegev tantsu elus laia ampluaaga, tegutseb nii rahvakultuuris kui kaasaegses tantsukunstis. Ta on esindanud TLÜ-d oma tantsufilmidega ka rahvusvahelistel tudengifestivalidel.
Maido Saar on endine Mait Agu õpilane. Tal on tegutsenud järjepidevalt ja pikaaegselt lava rahvatantsu loojana ja armastatud tantsu pedagoogina; tunnustatud tantsuõpetaja, tantsuseltsi Lee looja ja kunstiline juht. Ta oli XIX üldtantsupeo kunstiline juht ning 2007. aasta noorte tantsupeo "Lävel" idee autor ning pealavastaja.
2019. aastal antakse Mait Agu nimelist preemiat välja kahekümne esimest korda. Mait Agu nimeline stipendium loodi Tallinna Ülikooli koreograafia osakonnas 1999. aastal eesmärgiga toetada andekaid tudengeid ning tantsuloojaid. Stipendium antakse üliõpilasele, vilistlasele või loomingulisele kollektiivile, kes on eelmise õppeaasta jooksul silma paistnud loomingulise või teoreetilise tööga, olnud edukas ja aktiivne õppetöös ning võtnud osa erinevatest tantsualastest projektidest.
Mait Agu nimelise stipendiumi väljaandmist toetab Eesti
Uut ja huvitavat Tantsupeomuuseumis
Näitus - "Ühendusmaa on Eestimaa! Aili Eistrat (London) ja Ernst Idla (Stockholm).
XX Tantsupeo peaproov-kontserdil, 4. juulil Kalevi staadionil, oli kõigil osalejatel ja pealtvaatajatel võimalus teha Tantsupeomuuseumi telgi ees üks pintslitõmme lõuendile, et jäädvustada iseennast või rühma juubelipeo ühismaalile, mille nimeks sai tantsupeo teemast tulenevalt - "MEIE ARM".
Ullo Toomi nimelise rahvatantsustipendiumi sai Kaja Tammik
Tallinna raekojas anti 16. septembril rahvatantsuvaldkonna arendajale Kaja Tammikule üle Ullo Toomi nimeline rahvatantsustipendium.
Ullo Toomi stipendiumi antakse 1987. aastast. Tänavune laureaat Kaja Tammik on aastaid töötanud Rahvakultuuri Keskuses metoodiku ja koolitusjuhina. Ta alustas 1989. aastal tantsujuhtide kursusi, millele pani 1953. aastal aluse Ullo Toomi. Rahvatantsujuhtide koolist on välja kasvanud mitmed suurte tantsupidude üldjuhid. Lisaks on Tammiku eestvedamisel toimunud täienduskoolitusi, korraldatud suvekursusi ning organiseeritud tantsujuhtidele muid õppevorme.
"Meie tantsupeod ei oleks pooltki nii uhked ja võimsad ilma rahvatantsujuhtide täienduskoolitusteta. Tantsida võib ju igaüks, aga meie rahvatants toetub siiski tantsutaat Ullo Toomi loodud süsteemile. Nii võib Kaja Tammikut pidada Ullo Toomi õpetuse üheks väga oluliseks vahendajaks ja edasiviijaks. See on äärmiselt oluline, et oleks tantsujuhte, kes oma oskusi kogu aeg lihvivad. Kuni jätkub inimesi nagu Kaja, kestavad meie peod ja ühine tantsurõõm," ütles Ullo Toomi Fondi halduskogu esimees Ilma Adamson.
Lisaks koolitustele aitas Kaja Tammik kaasa esimesele tantsuspetsialisti kutsestandardi valmimisele, ta on vabatahtlikult löönud kaasa üleriigiliste tantsupidude korraldusmeeskondades. Kolleegid on tema puhul esile toonud täpsust, toetavat meelt ning sõbralikkust ja hoolivust.
Ullo Toomi Fond asutati 1987. aastal, et jäädvustada mälestust Ullo Toomist ning väärtustada rahvatantsu. Fondi halduskogu tegutseb Eesti Rahvuskultuuri Fondi kinnitatud põhikirja alusel. Ullo Toomi stipendium on rahvatantsuliikumise kõrgeim tunnustus, mille pälvib laureaat Eesti rahvatantsul põhineva silmapaistva tegevuse eest.
Ullo Toomi stipendium võidakse anda edukate esinemiste, publikatsioonide või muude ettevõtmiste eest, mis on viinud edasi eesti rahvatantsu või arendanud autoritantsu. Stipendiumi varasemate laureaatide seas on näiteks XX tantsupeo pealavastaja Vaike Rajaste, legendaarsed suurmeistrid Maie Orav, Mait Agu, Ilma Adamson, Helju Mikkel ja teised tuntud rahvatantsujuhid.
Stipendiumi annavad välja Eesti Rahvuskultuurifond ja Eesti Laulu- ja Tantsupeo Sihtasutus koostöös Eesti Rahvatantsu ja Rahvamuusika Seltsiga.
Toimetaja: Valner Valme link
Uute naistetantsude konkurss
XII Eesti naisrühmade ja III Eesti neiduderühmade võistutantsimine
A. Raudkatsi tantsude võistutantsimise festival
Saaremaa Ühisgümnaasium ootab koolinoori 5.–12. klassini Saaremaale Kuressaarde Mait Agu tantse tantsima. A. Raudkatsi tantsude võistutantsimise festival toimub 14.–15.02.2020 Saaremaa Ühisgümnaasiumis.
Sel aastal on kohustuslikuks tantsuks vabalt valitud tants Mait Agu, rahvatantsijate talismani viimase hoidja loomingust. Teise tantsuna võtke kaasa oma lemmik.
Tantsurühmad esinevad rühmaliigiti jaotatuna: põhikooli noorem aste, 5.–6.klass, põhikooli vanem aste, 7.–9. klass ja gümnaasium ehk C-rühm.
Lisainfot küsi Eena Mark firstname.lastname@example.org või telefonil 5280581
Täname peo tegijaid
Ilus, ilus, ilus pidu oli!
Täname kõiki peo tegijaid - tantsijaid, pillimängijaid, juhendajaid, korraldajaid, tantsupeo lavastusgruppi ja rahvamuusikapeo loomingulist meeskonda!
Pildil meie aujuhid rongkäigus - Ilma Adamson, Urve Kilk, Lille-Astra Arraste, Ene Jakobson, Maie Orav, Liia Palmse, Juris Žigurs, Ülo Luht, Henn Tiivel. Pildilt puuduvad Els Roode ja Ilmar Moss.
(foto: Helena-Mariana Reimann)
Kätrin Järvise raamat "Loodud tantsimiseks"
Valminud on raamat Kätrin Järvise tantsudega “Loodud tantsimiseks." Raamat sisaldab kaheteistkümne tantsu kirjeldust koos nootidega.
Raamatus on kirjeldatud tantsud:
Raamatut saab tellida kirjutades email@example.com. Raamatu hind 25 €.
Ilma Adamsoni tantsude võistutantsimine
Uute naistetantsude konkurss
III Eesti Naiste Tantsupeo avaakordiks saab